РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

 ОПШТИНА НОВИ БЕЧЕЈ

 УПРАВНИ ОДБОР КРЕАТИВНОГ ЦЕНТРА „ХЕРТЕЛЕНДИ – БАЈИЋ“ БОЧАР

Број: 28/2024-1

Дан: 29.01.2024 године

На основу члана 22. и 29. став 1. тачка 12. Статута Креативног центра „Хертеленди – Бајић“ Бочар од 25.11.2021. године, Управни одбор Креативног центра „Хертеленди – Бајић“ Бочар на 1. седници одржаној дана 29.01.2024. године утврдио је

**КОНКУРС**

**ЗА ИЗБОР ДИРЕКТОРА КРЕАТИВНОГ ЦЕНТРА „ХЕРТЕЛЕНДИ - БАЈИЋ“ БОЧАР**

1. Кандидат за директора Креативног центра „Хертеленди – Бајић“ Бочар треба да испуњава следеће услове:

 - Дужност директора Креативног центра може да обавља лице са завршеним студијама другог степена уз остварени обим студија од најмање 240 ЕСПБ (мастер академске студије, мастер струковне студије, специјалистичке академске студије) односно са завршеним основним студијама у трајању од најмање четири године, по прописима који су уређивали високо образовање до 10. септембра 2005. године и најмање пет година радног искуства у струци,

 - Да поседује организационе способности,

 - Да има држављанство Републике Србије,

- Да има општу здравствену способност,

 - да није осуђивано за кривично дело на безусловну казну затвора од најмање шест месеци.

2. Конкурсна пријава за избор кандидата за директора обавезно садржи:

- предлог Програма рада и развоја Креативног центра за период од четири године;

- оверену фотокопију дипломе или уверења о стеченој стручној спреми;

- биографију кандидата;

- уверење да кандидат није правноснажно осуђиван на безусловну казну затвора од најмање шест месеци;

- уверење, не старије од шест месеци, да се против кандидата не води истрага и да против њега није подигнута оптужница за кривична дела која се гоне по службеној дужности;

 - уверење о држављанству Републике Србије;

- оверену фотокопију личне карте или оверену фотокопију Извода из електронског читача биометријске личне карте;

- доказ о општој здравственој способности (оригинал лекарског уверења).

3. Директор се бира на период од 4 године, а мандат тече од дана ступања на дужност;

4. Рок за пријављивање на конкурс је најкасније до \_\_08.03.2024.\_године.

5. Пријава на конкурс обавезно садржи податке о кандидату (име, презиме, адреса пребивалишта, контакт телефон). Неблаговремене, недопуштене, неразумљиве или непотпуне пријаве, као и пријаве уз које нису приложени сви потребни докази, Управни одбор одбацује закључком.

6. Пријаве на конкурс са доказима о испуњености услова слати поштом на адресу: Општина Нови Бечеј Жарка Зрењанина 8, 23272 Нови Бечеј или лично предати на писарници Општине Нови Бечеј, са назнаком „ За Конкурс за избор директора Креативног центра „Хертеленди – Бајић“ Бочар“.

7. Ближе информације о конкурсу се могу добити од председника Конкурсне комисије \_на телефон: 062/8120866 и 060/5557481 све време рока за подношење пријава за конкурс у времену од 8,30 до 14,30 часова.

 **УПРАВНИ ОДБОР КРЕАТИВНОГ ЦЕНТРА „ХЕРТЕЛЕНДИ – БАЈИЋ“ БОЧАР**

 Председник Управног одбора

 **Бојан Рашковић**